CELEX: 32019D1560
Language: da
Date: 2019-09-16 00:00:00
Title: Rådets afgørelse (FUSP) 2019/1560 af 16. september 2019 om ændring af fælles holdning 2008/944/FUSP om fælles regler for kontrol med eksport af militærteknologi og -udstyr

17.9.2019   
               
               
                  DA
               
               
                  Den Europæiske Unions Tidende
               
               
                  L 239/16
               
            
         RÅDETS AFGØRELSE (FUSP) 2019/1560
         af 16. september 2019
         om ændring af fælles holdning 2008/944/FUSP om fælles regler for kontrol med eksport af militærteknologi og -udstyr
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 8. december 2008 fælles holdning 2008/944/FUSP (1), som ajourførte og erstattede Den Europæiske Unions adfærdskodeks for våbeneksport, som Rådet vedtog den 8. juni 1998.
                  
               
                     (2)
                  
                  
                     Siden vedtagelsen af fælles holdning 2008/944/FUSP har en række udviklinger på både EU-plan og internationalt plan ført til nye forpligtelser og tilsagn for medlemsstaterne.
                  
               
                     (3)
                  
                  
                     Våbenhandelstraktaten (ATT), der regulerer international handel med konventionelle våben, trådte i kraft den 24. december 2014. Alle medlemsstaterne er deltagende stater i ATT. Formålet med ATT er at fastlægge de højest mulige fælles internationale standarder for regulering af eller forbedring af reguleringen for international handel med konventionelle våben og forebygge og udrydde ulovlig handel med konventionelle våben samt forebygge omdirigering heraf.
                  
               
                     (4)
                  
                  
                     Rådet vedtog den 20. juli 2015 konklusioner om gennemgang af fælles holdning 2008/944/FUSP og gennemførelsen af ATT, som pålægger den kompetente arbejdsgruppe at foretage en ny vurdering af gennemførelsen af nævnte fælles holdning og opfyldelsen af dens mål i 2018.
                  
               
                     (5)
                  
                  
                     De Forenede Nationers Generalforsamling vedtog den 25. september 2015 2030-dagsordenen for bæredygtig udvikling, som blandt andet omfatter målet om at fremme fredelige og inkluderende samfund med henblik på bæredygtig udvikling.
                  
               
                     (6)
                  
                  
                     Rådet vedtog den 19. november 2018 EU-strategien til bekæmpelse af ulovlige skydevåben, håndvåben og lette våben samt ammunition hertil, som erstattede EU-strategien til bekæmpelse af ulovlig ophobning af og handel med håndvåben og lette våben samt ammunition hertil, som Det Europæiske Råd vedtog i 2005. Strategiens formål er at være retningsgivende for en integreret, samlet og koordineret europæisk indsats for at forhindre og modvirke, at terrorister, kriminelle og andre uautoriserede aktører ulovligt anskaffer sig håndvåben og lette våben og ammunition hertil, og fremme ansvarlighed og ansvar med hensyn til lovlig våbenhandel.
                  
               
                     (7)
                  
                  
                     I henhold til artikel 21, stk. 3, andet afsnit, i traktaten om Den Europæiske Union skal Unionen påse, at der er sammenhæng mellem de forskellige områder inden for dens optræden udadtil. I denne forbindelse noterer Rådet sig blandt andet Rådets forordning (EF) nr. 428/2009 (2) og Europa-Parlamentets og Rådets forordning (EU) nr. 258/2012 (3) og (EU) 2019/125 (4).
                  
               
                     (8)
                  
                  
                     Det er hensigtsmæssigt at styrke Unionens politik vedrørende kontrol med eksport af militærteknologi og -udstyr gennem ajourføring af fælles holdning 2008/944/FUSP.
                  
               
                     (9)
                  
                  
                     Fælles holdning 2008/944/FUSP bør derfor ændres —
                  
               VEDTAGET DENNE AFGØRELSE:
         
            Artikel 1
            I fælles holdning 2008/944/FUSP foretages følgende ændringer:
            
                        1)
                     
                     
                        Artikel 1 ændres således:
                        
                                    a)
                                 
                                 
                                    Stk. 1 affattes således:
                                    
                                       »1.   Hver medlemsstat vurderer fra sag til sag de ansøgninger om eksporttilladelse, som den får forelagt, herunder ansøgninger vedrørende overførsler mellem regeringer, vedrørende udstyr, der er omfattet af EU's fælles liste over militært udstyr, jf. artikel 12, ud fra kriterierne i artikel 2.«
                                    
                                 
                              
                                    b)
                                 
                                 
                                    Følgende stykke indsættes:
                                    
                                       »1a.   Hvis der fremkommer nye relevante oplysninger, opfordres hver medlemsstat til at revurdere eksporttilladelser vedrørende udstyr, der er omfattet af EU's fælles liste over militært udstyr, efter at de er udstedt.«
                                    
                                 
                              
                  
                        2)
                     
                     
                        Artikel 2, stk. 1, ændres således:
                        
                                    a)
                                 
                                 
                                    Første afsnit affattes således:
                                    
                                       »1.   Kriterium 1: Respekt for medlemsstaternes internationale forpligtelser og tilsagn, især sanktioner, der er vedtaget af FN's Sikkerhedsråd og eller af Den Europæiske Union, aftaler om ikkespredning og andre emner samt andre internationale forpligtelser og tilsagn«.
                                    
                                 
                              
                                    b)
                                 
                                 
                                    Andet afsnit ændres således:
                                    
                                                i)
                                             
                                             
                                                Følgende litraer indsættes:
                                                
                                                            »ba)
                                                         
                                                         
                                                            medlemsstaternes internationale forpligtelser i henhold til konventionen om visse konventionelle våben og de relevante protokoller, der er knyttet som bilag hertil
                                                         
                                                      
                                                            bb)
                                                         
                                                         
                                                            medlemsstaternes internationale forpligtelser i henhold til våbenhandelstraktaten«.
                                                         
                                                      
                                          
                                                ii)
                                             
                                             
                                                Litra c) affattes således:
                                                
                                                            »c)
                                                         
                                                         
                                                            medlemsstaternes internationale forpligtelser i henhold til konventionen om forbud mod brug, oplagring, produktion og overførsel af personelminer samt om deres destruktion (Ottawakonventionen)«.
                                                         
                                                      
                                          
                                                iii)
                                             
                                             
                                                Følgende litra indsættes:
                                                
                                                            »ca)
                                                         
                                                         
                                                            medlemsstaternes tilsagn i henhold til handlingsprogrammet om forebyggelse, bekæmpelse og afskaffelse af alle aspekter ved ulovlig handel med håndvåben og lette våben«.
                                                         
                                                      
                                          
                              
                  
                        3)
                     
                     
                        Artikel 6 affattes således:
                        
                           »Artikel 6
                           Med forbehold af Rådets forordning (EF) nr. 428/2009 (*1) gælder kriterierne i denne fælles holdnings artikel 2 og konsultationsproceduren i artikel 4 også for medlemsstaterne med hensyn til produkter og teknologi med dobbelt anvendelse, jf. bilag I til forordning (EF) nr. 428/2009, såfremt der er begrundet formodning om, at de væbnede styrker eller de nationale sikkerhedsstyrker eller lignende enheder i modtagerlandet vil være de endelige brugere af produkterne. Militærteknologi og -udstyr som omhandlet i denne fælles holdning omfatter sådanne produkter og sådan teknologi.
                        
                        
                           (*1)  Rådets forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse (EUT L 134 af 29.5.2009, s. 1).«"
                        
                     
                  
                        4)
                     
                     
                        Artikel 7 affattes således:
                        
                           »Artikel 7
                           For at gøre denne fælles holdning så effektiv som muligt arbejder medlemsstaterne inden for rammerne af FUSP på at styrke deres samarbejde og fremme konvergensen med hensyn til eksport af militærteknologi og -udstyr, blandt andet ved udveksling af relevante oplysninger, herunder oplysninger om meddelelser om afslag og våbeneksportpolitikker, samt ved at udpege mulige foranstaltninger til yderligere at øge konvergensen.«
                        
                     
                  
                        5)
                     
                     
                        Artikel 8 affattes således:
                        
                           »Artikel 8
                           
                              1.   Hver medlemsstat indgiver senest den 30. juni hvert år oplysninger for det foregående kalenderår om sin eksport af militærteknologi og -udstyr og om anvendelsen af denne fælles holdning til Tjenesten for EU's Optræden Udadtil.
                           
                           
                              2.   En EU-årsberetning, der bygger på bidrag fra alle medlemsstater, forelægges for Rådet til vedtagelse og gøres tilgængelig for offentligheden i form af en beskrivende rapport og en søgbar onlinedatabase på webstedet for Tjenesten for EU's Optræden Udadtil.
                           
                           
                              3.   Hver medlemsstat, der eksporterer militærteknologi og -udstyr, som er opført på EU's fælles liste over militært udstyr, offentliggør desuden en national beretning om sin eksport af militærteknologi og -udstyr, hvis indhold skal være i overensstemmelse med relevant national lovgivning.«
                           
                        
                     
                  
                        6)
                     
                     
                        Artikel 13 affattes således:
                        
                           »Artikel 13
                           Brugervejledningen til denne fælles holdning, der revideres regelmæssigt, tjener som vejledning for gennemførelsen af denne fælles holdning.«
                        
                     
                  
                        7)
                     
                     
                        Artikel 15 affattes således:
                        
                           »Artikel 15
                           Denne fælles holdning revideres fem år efter vedtagelsen af Rådets afgørelse (FUSP) 2019/1560 (*2).
                        
                        
                           (*2)  Rådets afgørelse (FUSP) 2019/1560 af 16. september 2019 om ændring af fælles holdning 2008/944/FUSP om fælles regler for kontrol med eksport af militærteknologi og -udstyr (EUT L 239 af 17.9.2019, s. 16).«"
                        
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 16. september 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets fælles holdning 2008/944/FUSP af 8. december 2008 om fælles regler for kontrol med eksport af militærteknologi og -udstyr (EUT L 335 af 13.12.2008, s. 99).
         
            (2)  Rådets forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse (EUT L 134 af 29.5.2009, s. 1).
         
            (3)  Europa-Parlamentets og Rådets forordning (EU) nr. 258/2012 af 14. marts 2012 om gennemførelse af artikel 10 i De Forenede Nationers protokol om bekæmpelse af ulovlig fremstilling af og handel med skydevåben og dele, komponenter samt ammunition hertil, der supplerer De Forenede Nationers konvention om bekæmpelse af grænseoverskridende organiseret kriminalitet (FN's våbenprotokol til Palermokonventionen), og om fastsættelse af udførselstilladelse og indførsels- og transitforanstaltninger for skydevåben og dele, komponenter samt ammunition hertil (EUT L 94 af 30.3.2012, s. 1).
         
            (4)  Europa-Parlamentets og Rådets forordning (EU) 2019/125 af 16. januar 2019 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf (EUT L 30 af 31.1.2019, s. 1).